Табиптар ҙа юҡҡа ғына, донъяға оптимистик ҡа­рашта булыу – һаулыҡҡа шифа, тимәйҙер. Яңы көндө ҡыуанып, йылмайып ҡаршы алыу ғүмерҙе оҙайта, ти улар. Әкиәттәге мөғжизәләй тойолһа ла, тормошҡа ыңғай ҡараш организмдағы химик бәйләнештәрҙе үҙгәртеү көсөнә эйә. Мәҫәлән, баш мейеһе күҙәнәктәре етештергән эндорфиндар иммун системаһына ыңғай тәьҫир итеп, организмдың күп сирҙәргә ҡаршы тороуына килтерә.